section_heading: Tumuli, gradine i selišta u okolici Začule
paragraph_text: Sparavalo prenosi da je 1903. godine Obrad Đurić-Kozić zabilježio da blizu Začule postoje dva selišta: Berovići i Gerušići. Stanovnici Berovića su vjerojatno bili sahranjivani u zaplaničkom groblju kod katoličke crkvice sv. Petra, jer ih dominikanac Josipa M. Bonaldi u 17. stoljeću spominje zajedno s ostalim selima s katoličkim stanovništvom i zaplaničkim ukopom. Za Gerušiće se ne zna gdje su bili pokapani (1979:84).